૨૮ને શુક્રવારના રોજ મોડી સાંજે ભાવનગર પંથકમાં પડેલા ધોધમાર વરસાદ દરમ્યાન અમદાવાદના વસ્ત્રાલનો મિસ્ત્રી પરિવાર ભાવનગરના ચિત્રા ખાતે રહેતા તેમના વેવાઇના ઘરે ઇકો કારમાં આવી રહ્યા હતા ત્યારે આખલોલ મહાદેવના ડાયવર્ઝનમાં કાર બંધ પડી જતા પરિવારના સભ્યો ધક્કો મારવા નીચે ઉતરતા પાણીના પ્રવાહમાં કાર સાથે આખો પરિવાર તણાયો હતો આ દરમ્યાન સ્થાનિક લોકો દોડી આવ્યા હતા અને અરવિંદભાઇ ઉમરાળીયા, નેહાબેન ઉમરાળીયા તથા ચેતનભાઇ ઉમરાળીયાને બહાર કાઢી હોસ્પીટલ ખસેડાયા હતા.